Released on www.DanishBits.org
Lennän nyt Itä-Afrikan Ison hautavajoaman yläpuolella.
Allani on myllerretty maisema -
jonka maankuoren vääntyminen ja kääntyminen on saanut aikaan.
Maisema on jatkuvassa muutoksessa.
Eläimet joutuvat täällä vuodenajasta toiseen panemaan henkensä alttiiksi.
Mutta palkintona on yksi maailman hedelmällisimmistä alueista.
Nyiragongo, maailman suurin laavajärvi.
Laava pulppuaa ylös lähes 15 kilometrin syvyydestä.
Missään ei pääse lähemmäksi planeettamme hehkuvaa sydäntä.
Nyiragongo on yksi Afrikan aktiivisimmista tulivuorista.
Se purkaukset näkyvät avaruudesta käsin.
Kun magma liikehtii maankuoren alla -
maa tästä itään repeää irti.
Tällaiset tulivuoret muuttavat jatkuvasti Itä-Afrikan ulkonäköä.
Tulivuorilla on raju puolensa -
mutta nämä hornankattilat saavat myös aikaan elämää.
Lukemattomien purkausten tuottama hedelmällinen tuhka peittää maan.
Se luo ihanteelliset olosuhteet ruohikoille kukoistaa -
ja valtavissa määrissä.
Ja se tuo paikalle eläimiä enemmän kuin missään muualla.
Gnuita.
Mikään ei estä niitä.
Kaikki tämä vain tuoreen ruohon ääreen pääsemiseksi.
Alati matkaavat laumat ovat vain osa elämästä täällä.
Jos katsoo tarkemmin, löytyy muutakin kerrottavaa.
Elämästä savannilla on yritettävä saada irti se, minkä voi.
Mutta se on uhkapeliä. Kaikki voi muuttua jo huomenna.
Agamaliskot odottavat, että laumat saapuvat -
ja käyttävät sitten tilaisuuden hyväkseen.
Odotus on kannattanut. Yli miljoona gnuuta on saapunut.
Ja niiden perässä saapuvat hyönteiset. Miljardit sellaiset.
Ruokaa! Jos ne vain saa kiinni.
On aika muuttaa strategiaa.
Tämä agamalisko on huomannut tilaisuuden koittaneen.
Vain yksi eläin houkuttelee enemmän kärpäsiä kuin gnuu.
Leijona, joka on syönyt gnuuta.
Leijonat ovat kiivaita ja voivat helposti lyödä liskon kuoliaaksi.
Sen on valittava kohteensa huolellisesti.
Ei tätä.
Eikä tätä.
Ehkä...
Mutta ei.
Päästääkseen riittävän lähelle liskon on pidettävä pää kylmänä.
Kas noin!
Nyt se alkaa saada asiat sujumaan.
Mutta tämä saattaa olla liian kunnianhimoista.
Voi vaatia rohkeutta metsästää leijonan selässä.
Mutta tarvitaan järkeä tietää milloin paeta.
Gnuut eivät jää pitkäksi aikaa. Niiden mukana lähtevät kärpäsetkin.
Kaikki muuttuu jatkuvasti Itä-Afrikassa.
Tämän ruohoalueen peitti kerran rannikolta rannikolle ulottuva metsä.
Nyt tasankojen yläpuolella pilvet peittävät vuorenhuiput -
jotka kohoavat yli 5 000 metrin korkeuteen.
Lumen peittämät huiput ovat osa vuorijonoa -
joka erottaa lännen viidakot idän savanneista.
Täällä on Afrikan suurin jäätikkö, hieman pohjoiseen päiväntasaajasta.
Nämä ovat legendaariset "Kuun vuoret".
Vuorenhuiput ovat niin korkeita, että ne luovat oman säänsä.
Paikallinen nimi vuorille on "Rwenzori", sateentekijä.
Sulanutta vettä virtaa alas jäätiköiltä.
Ja alemmilla rinteillä tiheä viidakko saa hyödyn vedestä.
Ne ovat jäänteitä tiheistä höyryisistä metsistä -
jotka kerran peittivät koko Itä-Afrikan.
Mutta ilmaston muuttuessa kuivemmaksi metsät alkoivat kuihtua.
Nyt on jäljellä vain saarekkeita vuoristoalueiden viidakoista.
Niissä asuu eläimiä, joita ennen vaelsi metsissä.
Maailman suurimpia kädellisiä.
Vuorigorilloja.
Tämän pienokaisen esi-isät -
ovat eläneet tällaisissa metsissä miljoonia vuosia.
Mutta ympärillä maailma on muuttunut suoksi ja savanniksi.
Tätä kauemmaksi nämä suuret eläimet eivät Itä-Afrikassa lähde.
Ne jäävät saarekkeilleen Afrikan taivaalla.
Ylänköjen alapuolella kosteikot avaavat väyliä savanniin.
Bangweulun räme on valtava.
Nimi tarkoittaa "missä vesi kohtaa taivaan".
Näiden vesiteiden sokkeloihin on piiloutunut omalaatuinen otus.
Valtava esihistorialliselta näyttävä lintu.
Kenkänokka.
Se on yli metrin korkuinen -
ja koluaa näitä rämeitä -
yrittäessään saalistaa monneja.
Tuo ei tosin ole mitä se etsi.
Syvemmältä rämeestä löytyy syy tälle kalastusyritykselle.
Poikanen on kolme viikkoa vanha ja seisoo vielä hatarasti.
Suuren nokan takia tasapainoa on vaikea pitää.
Se ei voi lentää eikä edes kävellä vielä moniin viikkoihin.
Se on täysin riippuvainen vanhempiensa hoivasta.
On pienempikin poikanen, jolla ei mene yhtä hyvin.
Suurempi poikanen kerjää emoltaan juomista.
Kun emo lähtee hakemaan vettä -
poikanen paljastaa pimeän puolensa suhteessaan pesätoveriinsa.
Se on kolme päivää toista poikasta vanhempi -
ja on aina voittanut kilpailun ruoasta ja huomiosta.
Tämä on enemmän kuin nahistelua sisarusten välillä.
Kun emo palaa, se näkee mitä isompi poikanen on tehnyt.
Nuorempi poikanen etsii turvaa emostaan.
Mutta emo on jo tehnyt valintansa.
Se antaa vettä vain ensiksi syntyneelle.
Kenkänokka kasvattaa harvoin enemmän kuin yhden poikasen.
Nuorempi oli olemassa vain siltä varalta, että vanhempi ei selviä.
Sen vanhemmat tietävät -
että on parempi kasvattaa vain yksi terve poikanen.
Vaihteleva vedenkorkeus tekee kalastuksesta liian epävarmaa -
jotta ne uskaltautuisivat kasvattamaan kaksi poikasta.
Mikään täällä ei säily ennallaan kauan.
Tähän vuodenaikaan Itä-Afrikka alkaa kuivua.
Joet ja juomapaikat pienenevät.
Maasta tulee kuivempi.
Syntyy jännitteitä.
Virtahevot yrittävät löytää helpotusta.
Tänä suuren kuivuuden aikana myös toinen vitsaus koettelee maata.
Odottamatta palot leviävät runtelemaan rutikuivia tasankoja.
Liekit pyyhkäisevät savannin yli 80 kilometrin tuntivauhdilla -
lähes tuhatasteisina ja polttaen poroksi kaiken tielleen osuvan.
Joka vuosi Iso-Britanniaa suurempi alue haihtuu savuna ilmaan.
Mutta tuho voi avata mahdollisuuksia, jos on valmis ottamaan riskejä.
Drongot ja mehiläissyöjät nappaavat rohkeasti hyönteisiä liekeistä.
Ei ole mitään parempaa kuin grillattu heinäsirkka.
Palot voivat vaikuttaa tuhoisilta -
mutta ne ovat osa luonnollista sykliä -
joka on keskeinen tekijä Itä-Afrikan tasankojen uudistumisessa.
Mutta joskus sykli katkeaa juuri kun muutosta tarvittaisiin.
Täällä Amboselin tasangolla, Kilimanjaron varjossa -
kausiluonteiset sateet ovat jääneet tulematta kahtena vuotena.
Ja tänä vuonna ne ovat jo paljon myöhässä.
Kuivuus on pahin puoleen vuosisataan.
Amboseli on tavallisesti turvasatama elefanteille.
Tasangon tulisi olla vihreä ja ruohon peittämä.
Mutta nyt täällä on vain pölisevää maata.
Tämä perhe joutuu vaeltamaan loputtomasti -
etsiessään mitä tahansa syötävää.
Poikasten täytyy pysyä vauhdissa. Joskus niitä ei ehditä edes imettää.
Kun ruohoa ei ole, elefantit raapivat maasta kurttuisia oksia syötäväksi.
Aikuiset saattavat selvitä niiden avulla -
mutta poikanen ei tule niillä toimeen kauan.
Jokainen naaras kamppailee saadakseen poikaselleen maitoa.
Ruoan etsintä on yhä tärkeämpää.
Lauma jatkaa matkaansa ja tämä naaras on hirveän valinnan edessä.
Jatkaako lauman mukana -
vai jäädäkö poikasen luo, joka ei jaksa seistäkään?
Pian laumaa ei enää näy.
Mutta emon vaisto käskee jäämään.
Se ei jätä lastaan.
Poikasen vetäessä viime henkäyksensä emo tietää, että taistelu on hävitty.
On olemassa vielä ikävämpiä paikkoja kuin pölyiset tasangot.
Tämä outo maisema on auringon paahtamaa suolakuorta järvillä -
joita löytyy Itä-Afrikasta.
Soodajärvien ulkonäkö muuttuu päivittäin -
kun vesi haihtuu ja suolat jäävät jäljelle.
Vesi on täällä tuliperäisten lähteiden myrkyttämää.
Mutta jopa täällä on elämää.
Värit ovat peräisin levistä, jotka ovat sopeutuneet elämään täällä.
Ja levät houkuttelevat paikalle Itä-Afrikan erikoisimman eläimen.
Bogoriajärven höyryävissä kuumissa lähteissä -
yli miljoona pikkuflamingoa kylpee syövyttävässä vedessä.
Ne kokoontuvat tänne aina levien kukkiessa.
Tämä valtava määrä lintuja saa aikaan yhden mahtavimmista luonnon näyistä.
Lähes koko maailman pikkuflamingokanta asuu täällä -
ja muuttaa järveltä toiselle sitä mukaa kuin levien määrä muuttuu.
Rantaviivalla vulkaaniset purkaukset kertovat voimasta -
joka jatkuvasti muuttaa tätä maisemaa.
Ja väri taivaalla tarkoittaa -
että helpotusta rutikuiville tasangoille on tulossa.
Lopultakin suuri määrä sadetta lankeaa kuivaan maahan.
Sade muuttaa kaiken jälleen kerran.
Keisarijalokotka on odottanut sadetta ja sitä mitä se tuo.
Ruokaa sen nälkäiselle poikaselle.
Pesiminen täällä on ollut uhkapeliä.
Poikasen elämä on kiinni -
saaliseläinten saapumisesta Kongon sademetsistä.
Pian odotus on ohi.
Afrikan suurin nisäkäsvaellus on alkanut.
10 miljoonaa hedelmälepakkoa saapuu pieneen metsään savannin reunalla.
Ne tulevat tänne ahmimaan hedelmiä.
Juuri tätä keisarijalokotka poikasineen on odottanut.
Mutta ne eivät ole yksin. Muitakin kotkia on tullut kaukaa.
Kalakotkia. Gasellikotkia.
Ja ne kaikki ovat lepakkojen perässä.
Keisarijalokotkan uhkapeli pesimisessä on kannattanut.
Se on ainoa kotka, joka pesii tässä metsässä.
Ainoa, joka uskalsi pesiä täällä ennen kuin puissa oli hedelmiä -
ja hedelmälepakot saapuivat.
Keisarijalokotka lisääntyy vain joka toinen vuosi -
joten ajoituksen on oltava täydellinen.
Parissa kuukaudessa lepakot lähtevät, Mutta keisarijalokotkan uhkapeli -
antoi sen poikasen elämälle hyvän alun.
Ruohoalueet ovat kuluneet ja palaneet -
ja käyneet läpi pahimman kuivuuden moniin sukupolviin.
Mutta sateiden jälkeen ne alkavat toipua.
Ja Amboselin kuivilla tasangoilla koittavat taas hyvät ajat.
Kuivuus on tappanut satoja elefantteja -
mutta nyt henkiinjääneet palaavat kotiin.
Ja niillä on mukanaan yllätys.
Vastasyntynyt elefantti.
Poikasella riittää ruokaa, joten se voi keskittyä tärkeämpiin asioihin.
Kuten jalohaikaroiden jahtaamiseen.
Vanhat elefanttiurokset palaavat myös.
Tämä on odottanut vuosia saadakseen tilaisuuden siittää jälkeläisiä.
Nyt se joutuu taistelemaan oikeudestaan siihen.
Mutta sen kilpailija on valtava.
Kummankin pää painaa yhtä paljon kuin auto.
Ne ovat taistelleet jo päiviä.
Nyt kolmantena päivänä taistelu saavuttaa huippunsa.
Pian toisen niistä on tunnustettava tappionsa.
Yhteenotot ovat niin voimakkaita, että syöksyhampaat voivat murtua.
Kolmen päivän kamppailu on ohi.
Voittaja saa oikeuden naaraisiin.
Kuivuuden aiheuttamien menetysten korjaaminen on alkanut.
Pian elefantit ovat taas täysissä voimissaan.
Joka päivä on Itä-Afrikan eläimille uhkapeliä elämällä.
Huolimatta niitä kohtaavista jatkuvista muutoksista -
niiden sopeutumiskyky kääntää kuitenkin tilanteen niiden voitoksi.
Itä-Afrikka voi vaikuttaa julmalta -
mutta mikään muu paikka ei tarjoa yhtä paljon mahdollisuuksia.
Ja viime kädessä nämä alati muuttuvat savannit -
saivat aikaan kaikkein sopeutuvimman lajin: ihmisen.
Ripped and synced by DBRETAiL